

VLADA REPUBLIKE HRVATSKE

Zagreb, 2. siječnja 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured predsjednika Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće predsjednika Vlade Republike Hrvatske o održanom sastanku Europskoga vijeća, 19. prosinca 2024. i sastanku na vrhu Europska unija – zapadni Balkan, 18. prosinca 2024. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i članka 11. stavka 3. Zakona o suradnji Hrvatskoga sabora i Vlade Republike Hrvatske u europskim poslovima („Narodne novine“, broj 81/13.), Vlada Republike Hrvatske je na sjednici održanoj \_\_\_\_\_\_\_ donijela

**Z A K L J U Č A K**

Prihvaća se Izvješće predsjednika Vlade Republike Hrvatske o održanom sastanku Europskoga vijeća, 19. prosinca 2024. i sastanku na vrhu Europska unija – zapadni Balkan, 18. prosinca 2024., u tekstu koji je prilog ovoga Zaključka i čini njegov sastavni dio.

KLASA:

URBROJ:

Zagreb, \_\_\_\_\_\_\_\_\_\_\_\_ 2025.

 PREDSJEDNIK

 mr. sc. Andrej Plenković

**OBRAZLOŽENJE**

Na temelju Zakona o suradnji Hrvatskoga sabora i Vlade Republike Hrvatske u europskim poslovima (Narodne novine, broj 81/13.), predsjednik Vlade Republike Hrvatske podnosi pisano Izvješće o održanim sastancima Europskoga vijeća.

Izvješće se podnosi o održanom sastanku Europskoga vijeća, 19. prosinca 2024. i sastanku na vrhu Europska unija – zapadni Balkan, 18. prosinca 2024.

Na sastanku Europskoga vijeća razmatrane su sljedeće teme: Ukrajina, globalna uloga EU-a, migracije, otpornost, pripravnost, sprječavanje kriza i odgovor na krize te Bliski istok. Također, Europsko vijeće je podržalo zaključe o proširenju koje je Vijeće EU-a usvojilo 17. prosinca 2024.

Na sastanku na vrhu Europska unija – zapadni Balkan čelnici su raspravljali o Planu rasta za zapadni Balkan, snažnijoj suradnji u nizu područja, uključujući upravljanje migracijama, te borbu protiv organiziranog kriminala i korupcije, o zajedničkim izazovima u kontekstu izmijenjenih geopolitičkih okolnosti te o tijeku procesa proširenja.